France (batel)

Le France fut un batel francheis qui fut féchouné entre 1956 et 1961 à Saint-Nazaire et qui fut yun des pus grands batiaux oû monde (315 mètres de longueur). D'aveuc sen nom et sen luxe, le France fut pour biautemps yun des symboles de la pîssanche de la France et coume un moneument de prestige (il aveit 'té lanchié par le Général de Gaulle qui en éteit reide fier). Il fut vendu en 1975 à eune compagnie de viage norvégienne et fut arnoumé Norway, et à la parfin il fut aboli en 2007 en Inde, oû grand émai des Francheis qui veûtrent s'en partir yun des symboles prestigieuix de leux Nation.